**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΔΙΚΑΙΟΣΥΝΗΣ**

**ΔΙΑΦΑΝΕΙΑΣ & ΑΝΘΡΩΠΙΝΩΝ ΔΙΚΑΙΩΜΑΤΩΝ**

**ΔΙΚΗΓΟΡΙΚΟΣ ΣΥΛΛΟΓΟΣ ΙΩΑΝΝΙΝΩΝ Ιωάννινα, 8 Ιουνίου 2023**

[**www.dsioan.gr**](http://www.dsioan.gr) **Αρ. Πρωτ.**

Πληρ.: Αλίκη Καλφιγκοπούλου

τηλ.:2651037858, 2651022228

e-mail :[info@dsioan.gr](mailto:info@dsioan.gr)

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Ο Δικηγορικός Σύλλογος Ιωαννίνων έχοντας υπόψη : **Α)** τη µε αριθµ. 49/07.06.2023 απόφαση του ∆.Σ. περί πρόσληψης ενός (1) υπαλλήλου στον Σύλλογο και **Β)** τη διάταξη του άρθρου 95 του Κώδικα Δικηγόρων **ΠΡΟΚΗΡΥΣΣΕΙ μία (1) θέση υπαλλήλου πλήρους απασχόλησης ορισμένης διάρκειας τριών ετών για τις ανάγκες του Δικηγορικού Συλλόγου Ιωαννίνων**. Το αντικείμενο εργασίας της θέσης είναι η έκδοση των γραμματίων προκαταβολής εισφορών και ενσήμων, η δια-χείριση των λογισμικών συστημάτων και του ηλεκτρονικού εξοπλισμού του Συλ-λόγου, της βάσης δεδομένων και του ηλεκτρονικού αρχείου των εγγράφων, η εποπτεία της λειτουργικής ετοιμότητας των ηλεκτρονικών συστημάτων και του ολοκληρωμένου πληροφοριακού συστήματος του portal της Ολομέλειας και κάθε υπηρεσία συναφούς χαρακτήρασε σχέση με τις παραπάνω προς εκπλήρωση των σκοπών του Συλλόγου και **ΠΡΟΣΚΑΛΕΙ** όσες/ους δικηγόρους εν ενεργεία, µέλη του ∆ικηγορικού Συλλόγου Ιωαννίνων,**επιθυμούν, να υποβάλλουν αίτηση, από την 8η Ιουνίου 2023 έως και την 16η Ιουνίου 2023**. Οι αιτήσεις των υποψηφίων συντάσσονται σύμφωνα µε το σχετικό επισυναπτόμενο υπόδειγμα αίτησης, το οποίο υπέχει θέση και υπεύθυνης δήλωσης, και υποβάλλονται στο πρωτόκολλο του Συλλόγου (κ. Α. Καλφιγκοπούλου). Ο υποψήφιος πρέπει να διαθέτει **Α.** **αποδεδειγμένη γνώση ξένης γλώσσας** και **Β.** **αποδεδειγμένη γνώση και χρήση ηλεκτρονικών υπολογιστών** (περιβάλλον Microsoftoffice, excel, internet, διαχείριση ιστοσελίδας).

Με την ανωτέρω αίτηση, πέραν των βεβαιώσεων πιστοποίησης ξένης γλώσσας και Η/Υ, συνυποβάλλονται, βεβαίωση εγγραφής του αιτούντος στο µητρώο του Δικηγορικού Συλλόγου Ιωαννίνων, βεβαίωση έναρξης εργασιών πριν την 01.06.2023 με ΚΑΔ νομικών υπηρεσιών Δικηγόρου και βιογραφικό σημείωμα. Όσοι υποψήφιοι φέρουν τα προσόντα θα κληθούν σε συνεδρίαση του ΔΣ και ακολούθως θα διενεργηθεί δηµόσια κλήρωση. Για την ηµεροµηνία κλήρωσης, οι υποψήφιοι θα ενηµερωθούν έγκαιρα, προκειµένου να παραστούν, εφόσον το επιθυµούν.

• Μετά την ανωτέρω διαδικασία, θα καταρτιστεί πίνακας, που θα δημοσιευθεί στην ιστοσελίδα του Δ.Σ.Ι., µε τα ονοµατεπώνυµα κατά αύξοντα αριθµό κλήρωσης για τη θέση και ακολούθως θα υπογραφεί σύμβαση με τον πρώτο αναδειχθέντα για τη θέση αμέσως μετά από την κλήρωση• Από την έναρξη της σύμβασης άρχεται περίοδος ενός (1) μηνός δοκιμαστική, προκειμένου να εκπαιδευθεί ο δικηγόρος και να διαπιστωθεί αν μπορεί να ανταποκριθεί στις απαιτήσεις της θέσης • **Η αµοιβή** για τη θέση της πλήρους απασχόλησης ορίζεται καθαρά **στο ποσό των οκτακοσίων (800) ευρώ μηνιαίως** • Ο Δικηγορικός Σύλλογος υποχρεούται να καταβάλει όλες τις εισφορές, επιδόματα και δώρα που ορίζονται από τον Νόμο για τη θέση αυτή • Δεν επιτρέπεται η υποβολή αίτησης σε όσους δικηγόρους έχουν προσληφθεί στην ίδια θέση ή σε θέση μερικής απασχόλησης οποιαδήποτε χρονική στιγμή μέχρι σήμερα. Κατ’εξαίρεση, δικαιούνται να υποβάλλουν αίτηση, όσοι δικηγόροι απασχολήθηκαν στο παρελθόν σε αντικατάσταση άλλου δικηγόρου για τον υπολειπόμενο χρόνο του αντικατασταθέντος, δηλ. για χρόνο μικρότερο, είτε της τριετίας (πλήρους απα-σχόλησης), είτε των δεκαοκτώ μηνών (μερικής απασχόλησης) • Ο δικηγόρος που θα επιλεγεί υποχρεούται να τηρεί εχεμύθεια για τα θέματα που χαρακτηρίζονται απόρρητα από τις κείμενες διατάξεις. Οφείλει επίσης να τηρεί τις διατάξεις του Κανονισμού Προστασίας Προσωπικών Δεδομένων για όσα στοιχεία περιέλθουν σε γνώση του, κατά την εκτέλεση των καθηκόντων του ή επ’ ευκαιρία αυτών.

Η παρούσα αναρτάται στην ιστοσελίδα του Δικηγορικού Συλλόγου Ιωαννίνων την 08.06.2023

**Η Πρόεδρος Ο Γενικός Γραμματέας**

**ΧΡΙΣΤΙΝΑ ΤΣΕΤΣΟΥ ΧΡΗΣΤΟΣ ΑΝΤΩΝΙΟΥ**

**Προς τον Δικηγορικό Σύλλογο Ιωαννίνων**

**ΑΙΤΗΣΗ-∆ΗΛΩΣΗ**

**∆ΙΚΗΓΟΡΟΥ ΩΣ ΥΠΟΨΗΦΙΟΥ ΥΠΑΛΛΗΛΟΥ ΔΣΙ**

**Η ΑΙΤΗΣΗ ΑΥΤΗ ΥΠΕΧΕΙ ΘΕΣΗ ΚΑΙ ΥΠΕΥΘΥΝΗΣ ∆ΗΛΩΣΗΣ ΣΥΜΦΩΝΑ ΜΕ ΤΟ ΑΡΘΡΟ 8 ΤΟΥ Ν.1599/1986**

Με την παρούσα μου δηλώνω την υποψηφιότητά µου για την πρόσληψή μου ως υπαλλήλου του ΔΣΙ πλήρους απασχόλησης ορισμένου χρόνου 3 ετών στην έδρα του Δ.Σ.Ι.

ΟΝΟΜΑ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΕΠΩΝΥΜΟ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΟΝΟΜΑ ΠΑΤΡΟΣ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΟΝΟΜΑ ΜΗΤΡΟΣ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΑΡ. ΜΗΤΡΩΟΥ ∆ΙΚΗΓΟΡΟΥ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΑΡ. ∆ΕΛΤΙΟΥ ΤΑΥΤΟΤΗΤΑΣ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

∆/ΝΣΗ ΚΑΤΟΙΚΙΑΣ- Τ.Κ. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ΤΗΛ. ΕΠΙΚΟΙΝΩΝΙΑΣ ΚΙΝΗΤΟ \_\_\_\_\_\_\_\_\_\_\_\_\_ ΤΗΛ \_\_\_\_\_\_\_\_

∆/ΝΣΗ ΗΛ. ΤΑΧΥ∆ΡΟΜΕΙΟΥ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Α.Φ.Μ. \_\_\_\_\_\_\_\_\_\_\_\_\_\_\_\_

ΑΜΚΑ \_\_\_\_\_\_\_\_\_\_\_\_\_\_\_\_\_

Συνηµµένα σας υποβάλλω: βεβαίωση εγγραφής του ∆ικηγορικού Συλλόγου Ιωαννίνων, τo από \_\_\_\_\_\_ βιογραφικό σημείωμα, \_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Με ατοµική µου ευθύνη και γνωρίζοντας τις κυρώσεις, δηλώνω ότι: α) όλα τα αναφερόµενα στην παρούσα στοιχεία είναι αληθή, β) αποδέχοµαι στο σύνολο τους όρους της από 08.06.2023 πρόσκλησης του Δ.Σ.Ι. και του κανονισμού λειτουργίας του Συλλόγου.

Ιωάννινα, \_\_\_\_.06.2023

Ο/Η ΑΙΤΩΝ/ΟΥΣΑ /∆ΗΛΩΝ/ΟΥΣΑ